
ŠAKIŲ RAJONO SAVIVALDYBĖS  TARYBA

SPRENDIMAS

DĖL SUTIKIMO PERIMTI TURTĄ RAJONO SAVIVALDYBĖS NUOSAVYBĖN IR JO PERDAVIMO

2011 m. spalio 27 d. Nr. T-219
Šakiai


Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 5 ir 6 p., 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr. 54-1492; 2002, Nr. 60-2412) 6 str. 2 p., 11 str. 2 d., 17 str. 1 d. 4 p. bei atsižvelgdama į Lietuvos Respublikos švietimo ir mokslo ministerijos 2011 m. rugsėjo 27 d. raštą Nr. SR-4553, nusprendžia:


1. Sutikti perimti rajono savivaldybės nuosavybėn savarankiškosioms rajono savivaldybės funkcijoms įgyvendinti valstybei nuosavybės teise priklausantį ir šiuo metu Švietimo ir mokslo ministerijos patikėjimo teise valdomą ilgalaikį materialųjį turtą (baldų komplektus), kurių bendra įsigijimo vertė – 20337,68 Lt, pagal priedą.


2. Perduoti perimtą rajono savivaldybės nuosavybėn sprendimo 1 punkte nurodytą turtą,  Šakių „Varpo“ vidurinei mokyklai valdyti ir naudoti patikėjimo teise.


3. Įgalioti rajono savivaldybės administracijos Švietimo ir sporto skyriaus vedėją:


3.1. priimti sprendimo 1 punkte nurodytą turtą ir  rajono savivaldybės vardu pasirašyti šio turto perdavimo-priėmimo aktą;


3.2. sudaryti ir pasirašyti su Šakių „Varpo“ vidurinės mokyklos vadovu turto perdavimo-priėmimo aktą.

